Odense Adresse-Contoirs Efterretninger, 1847-05-25
Tyrkiet. Fra Konstantinopel skrives i "Augsb. Allg. Zeit.", at Storvessiren strax efter at det franske Dampskib (der har overbragt Hr. Argyropulos) var vendt tilbage fra Athen uden at bringe den forventede Afgjørelse, sammenkaldte et Ministerraad, hvori der fattedes den eenstemmige Beslutning, nu, da alle mindelige Midler vare udtømte, at lade de projecterede Tvangsforholdsregler mod Grækenland træde i Kraft. Den engelske Gesandt, Hr. Wellesley, der hidtil altid var optraadt forsonende, syntes at ville forholde sig passiv, indtil Engellands inden faa Dage forventede Svar paa det tyrkiske Memorandum vilde indtræffe. Han haabede, at det brittiske Kabinet vilde raade Porten til en forsigtig og maadeholdende Fremgangsmaade, hvilket Haab han tildeels støttede paa den Omstændighed, at en Forstyrrelse af den græske Handel ikke kunde være uden skadelig Tilbagevirkning ogsaa paa Engellands Handelsinteresser og tildeels paa de mæglende Skridt, som Kongen af Preussen med Jver havde gjort i London for at faae den græsk tyrkiske Differents bilagt. Det russiske Dampskib med de sidste Depescher, til den russiske Gesandt i Athen, Hr. Persiani, var endnu ikke vendt tilbage. - Jfølge det samme Blad har Porten allerede opstillet 40,000 Mand ved den græske Grændse og er i Begreb med at foretage en ny Rekrutering paa 50,000 Md. J Albanien skulle vise sig meget mistænkelige Bevægelser blandt den græske Befolkning, og 4 Piratskibe skulle, under en Albanesers Anførsel, have begyndt at drive deres Uvæsen i Archipelaget; de skulle allerede have overfaldet og udplyndret et tyrkisk Skib. - J "Deut. Allg. Zeit." hedder det fra Konstantinopel: Paa den samme Tid, da Rusland, optræder som Portens Protektor, søge hemmelige Agenter at indvirke paa Grækerne saavel i Kongeriget som i Konstantinopel, og de sælsomste Rygter udbredes iblandt dem. Man bringer dem til at troe, at Kong Ottos Modstand paa den ene og Tyrkernes opirrede Sindstemning paa den anden Side, der desuden næredes af Magterne, selv saadanne, som udgave sig for Grækernes Venner, nødvendigen maatte føre til en Kamp, hvori Grækerne vilde erholde Bistand fra saadanne Sider, der nu syntes at være stemte for Tyrkerne. Udfaldet vilde blive, at Grækenlands Grændser udvidedes til Donau, hvorved Europa vilde finde sine Jnteresser garanterede i Kong Ottos Regjering. Var Man først kommen saa vidt, saa kunde Grækerne tænke paa et Dynastiskifte, og med Hensyn til den Artikel i deres Konstitution, der handlede om Kongens Religion, overdrage Kronen til en Søn af Keiser Nikolaus. Vilde Europa herimod gjøre en mere alvorlig Modstand, end Man befrygtede, saa var der endnu altid den Udvei, at vælge Hertugen af Leuchtenbergs Søn, der jo ogsaa var nær beslægtet med det baierske Kongehuus. Disse Rygter gjøre et stærkt Jndtryk paa de lettroende Grækers levende Jndbildningskraft. Man tilføier endnu at Moldau og Wallachiet alligevel vare bestemte for Hertugen af Leuchtenberg, at de saaledes vilde blive indkorporerede i Kongeriget Grækenland og give dette en Udstrækning, der maatte indgyde Orienten Respekt. Mexiko. Amerikanske Blade berette, at Staden, Alvarado med 7000 Jndvaanere har overgivet sig til Lieutenant Hunter, der blot var afsendt for at blokere Staden med et Dampskib og 100 Mand, men som, for at forhindre Blodsudgydelse, opfordrede den til at kapitulere. Hans senere tilkomne Foresatte, Capitain Perry, skal have sat den egenmægtige Stadbetvinger i Arrest.